CELEX: 62017TA0275
Language: sk
Date: 2018-07-13 00:00:00
Title: Vec T-275/17: Rozsudok Všeobecného súdu z 13. júla 2018 – Curto/Parlament („Verejná služba — Akreditovaní asistenti poslancov — Článok 24 služobného poriadku úradníkov — Žiadosť o pomoc — Článok 12a služobného poriadku — Psychické obťažovanie — Poradný výbor pre boj proti obťažovaniu a jeho prevenciu na pracovisku, ktorý sa zaoberá sťažnosťami medzi akreditovanými asistentmi poslancov a poslancami Parlamentu — Rozhodnutie o zamietnutí žiadosti o pomoc — Zjavne nesprávne posúdenie — Rozsah povinnosti poskytnúť pomoc — Dĺžka administratívneho konania — Primeraná lehota — Odmietnutie sprístupniť správy vypracované poradným výborom“)

24.9.2018   
            
            
               SK
            
            
               Úradný vestník Európskej únie
            
            
               C 341/15
            
         
      Rozsudok Všeobecného súdu z 13. júla 2018 – Curto/Parlament
      (Vec T-275/17) (1)
      
      ((„Verejná služba - Akreditovaní asistenti poslancov - Článok 24 služobného poriadku úradníkov - Žiadosť o pomoc - Článok 12a služobného poriadku - Psychické obťažovanie - Poradný výbor pre boj proti obťažovaniu a jeho prevenciu na pracovisku, ktorý sa zaoberá sťažnosťami medzi akreditovanými asistentmi poslancov a poslancami Parlamentu - Rozhodnutie o zamietnutí žiadosti o pomoc - Zjavne nesprávne posúdenie - Rozsah povinnosti poskytnúť pomoc - Dĺžka administratívneho konania - Primeraná lehota - Odmietnutie sprístupniť správy vypracované poradným výborom“))
      (2018/C 341/26)
      Jazyk konania: angličtina
      
         Účastníci konania
      
      
         Žalobkyňa: Michela Curto (Janov, Taliansko) (v zastúpení: L. Levi a C. Bernard-Glanz, advokáti)
      
         Žalovaný: Európsky parlament (v zastúpení: O. Caisou-Rousseau, E. Taneva a M. Rantala, splnomocnení zástupcovia)
      
         Predmet veci
      
      Žaloba podľa článku 270 ZFEÚ o zrušenie rozhodnutia Európskeho parlamentu z 30. júna 2016, ktorým orgán oprávnený uzatvárať pracovné zmluvy tejto inštitúcie zamietol žiadosť o pomoc predloženú žalobkyňou 14. apríla 2014 na jednej strane, a návrh na náhradu škody, ktorá žalobkyni údajne vznikla v dôsledku porušenia povinnosti poskytnúť pomoc stanovenej v článku 24 Služobného poriadku úradníkov Európskej únie, najmä z dôvodu neprimeranej dĺžky konania, na druhej strane
      
         Výrok rozsudku
      
      
                  1.
               
               
                  Rozhodnutie Európskeho parlamentu z 30. júna 2016, ktorým orgán oprávnený uzatvárať pracovné zmluvy tejto inštitúcie zamietol žiadosť o pomoc, ktorú podala pani Michela Curto 14. apríla 2014, sa zrušuje.
               
            
                  2.
               
               
                  Parlament je povinný zaplatiť pani Curtovej, pokiaľ ide o nemajetkovú ujmu, sumu 10 000 eur spolu s úrokmi z omeškania od dátumu vyhlásenia tohto rozsudku v sadzbe stanovenej Európskou centrálnou bankou (ECB) pre hlavné refinančné operácie.
               
            
                  3.
               
               
                  Parlament je povinný nahradiť trovy konania.
               
            
         (1)  Ú. v. EÚ C 239, 24.7.2017.